**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO DĖL klaipėdos miesto savivaldybės tarybos 2013 m. SAUSIO 31 d. sprendimo nr. t2-4 „DĖL KLAIPĖDOS MIESTO SAVIVALDYBĖS VIETOS GYVENTOJŲ APKLAUSOS TVARKOS APRAŠO PATVIRTINIMO“ pakeitimo PROJEKTO**

**1. Sprendimo projekto esmė, tikslai ir uždaviniai.**

Šiuo sprendimu savivaldybės taryba patvirtins Klaipėdos miesto savivaldybės vietos gyventojų apklausos tvarkos aprašą, parengtą, vadovaujantis Vietos savivaldos įstatymo pakeitimais, susijusiai su mero kompetencijos apibrėžimu, vykdant vietos gyventojų apklausas. Sprendimo projekto tikslas – suderinti šiuo metu galiojantį teisinį reglamentavimą organizuojant vietos gyventojų apklausas su Vietos savivaldos įstatymo pakeitimais.

**2. Projekto rengimo priežastys ir kuo remiantis parengtas sprendimo projektas.**

Šiuo metu galioja Klaipėdos miesto savivaldybės tarybos 2013 m. sausio 31 d. sprendimu Nr. T2-4 patvirtintas Klaipėdos miesto savivaldybės vietos gyventojų apklausos tvarkos aprašas. Po tarybos sprendimo įsigaliojimo buvo pakeisti aukštesnieji teisės aktai, todėl atnaujintu vietos gyventojų apklausos tvarkos aprašo projektu siekiama suderinti Klaipėdos miesto savivaldybės vietos gyventojų apklausos reglamentaciją su Vietos savivaldos įstatymo devintojo skirsnio nuostatomis. Sprendimo projektas parengtas atsižvelgiant į Vietos savivaldos įstatymo devintojo skirsnio pakeitimus, įsigaliojusius po 2013 m. sausio 1 d.

**3. Kokių rezultatų laukiama.**

Siekiama priimti Vietos savivaldos įstatymo aktualią redakciją įgyvendinantį teisės aktą.

**4. Sprendimo projekto rengimo metu gauti specialistų vertinimai.**

Nėra. Vadovaujantis Tarybos veiklos reglamento 76.4. papunkčiu, su visuomene nesikonsultuota, nes šiuo sprendimo projektu atliekami redakciniai, nustatyto teisinio reguliavimo esmės nekeičiantys pakeitimai.

**5. Išlaidų sąmatos, skaičiavimai, reikalingi pagrindimai ir paaiškinimai.**

Lėšų neprašoma.

**6. Lėšų poreikis sprendimo įgyvendinimui.**

Sprendimo įgyvendinimui lėšų nereikia.

**7. Galimos teigiamos ar neigiamos sprendimo priėmimo pasekmės.**

Neigiamų pasekmių nenumatoma. Projektu aktualizuojami šiuo metu galiojantys teisės aktai.

**PRIDEDAMA:**

1. Klaipėdos miesto savivaldybės vietos gyventojų apklausos tvarkos aprašo lyginamasis variantas, 3 lapai.

Informavimo ir e. paslaugų skyriaus vedėja Vilija Venckute-Palaitienė